গত বছরেই ধুমধাড়াক্কা করে বিয়েটা সেরে ফেলেছিলেন যুবরাজ সিংহ। বলিউডি বান্ধবী হ্যাজেল কিচকে সাতপাকের বন্ধনে জড়িয়েছিলেন তিনি। স্ত্রী হ্যাজেল কিচই এবার প্রবল অস্বস্তিতে পড়লেন এক পার্টিতে। যে পার্টিতে যুবরাজের সঙ্গে নিমন্ত্রিত ছিলেন কিম শর্মাও।
কিম শর্মার সঙ্গে যুবরাজের দীর্ঘ চারবছর সম্পর্ক থাকার পর দু’জনেই ব্রেক আপ করে দেন। তার পর তাঁদের মধ্যে হাই-হ্যালোর সম্পর্ক থাকলেও পারতপক্ষে দু’জনেই দু’জনকে এড়িয়ে চলেন।

তবে এবার সম্প্রতি টাইমিংয়ে ভুল করে ফেলেছিলেন দু’জনেই। ফ্যাশন ডিজাইনার ঋতিক ভাসিন নিজের এক পুরস্কারপ্রাপ্তির কারণে পার্টি দিয়েছিলেন। ঘনিষ্ঠ সকলকেই আমন্ত্রণ জানিয়েছিলেন তিনি। যুবরাজ ও কিম— দু’জনেই ঋতিকের ঘনিষ্ঠ বৃত্তের হওয়ায় আমন্ত্রণ পেয়েছিলেন দু’জনেই। তবে সেই পার্টিতে গিয়েই মুখোমুখি হয়ে যান হ্যাজেল কিচ ও কিম শর্মা।
আরও পড়ুন
যুবরাজের বিয়েতে কোহলির নাচ দেখেছেন? ভিডিওতে দেখে নিন
ছ’টি ছক্কা হাঁকিয়েও যুবরাজের মতো নাম হল না মিসবার। ভিতরের কারণ অন্য
প্রাথমিক জড়তা কাটিয়ে একে অপরকে হাই-হ্যালো করলেও বিব্রতভাব কাটাতে পারেনি কোনওপক্ষই। সূত্রের খবর, ঋতিককে শুভেচ্ছা জানানোর কিছুক্ষণ পরেই বেরিয়ে যান হ্যাজেল। তিনি সাকুল্যে ছিলেন ১৫ মিনিট।